Аадият сүрөсү
100-сүрө

Аадият сүрөсү (1)  Тулпарлар 
 Меккеде түшүрүлгөн.  11 аяттан турат
 Кыргызча котормо мааниси
 Мээримдүү, Ырайымдуу Алланын аты менен! 
 1. Алкынып чуркаган тулпарларга ант!
 2. (Туягынан) от чачырата чуркаган аттарга ант!
 3. Таң азанда (душманга) чабуул койгон аттарга ант!
 4. Ошондо алар (чабуулу менен) топуракты ызгытты.
 5. Андан соң (душман) топторунун ортосуна жарып кирди. (2)
 6. Инсан деген аныгында, Раббисине нашүкүр! (3)
 7. Буга анын өзү деле күбөдүр!
 8. Ал байлыкты катуу сүйөт!
 9. Билбейби ал мүрзөдөгү өлүктөр чыгарылганда...
 10. Көкүрөктөгү сырлар ашкер кылынганда...
 11. Ошол Күнү  Раббиси кабардар го, алардан?!